സ്കൂളുകളില് ഓണ്ലൈന് നൃത്തപഠനം ഏര്പ്പെടുത്തണം സ്കൂളുകളില് ഓണ്ലൈന് നൃത്തപഠനം ഏര്പ്പെടുത്തണം കണ്ണൂര്: കോവിഡ് കാരണം തൊഴില്രഹിതരായ നൃത്താധ്യാപകരെ സംരക്ഷിക്കുന്നതിന് സ്കൂളുകളില് ഓണ്ലൈന് നൃത്തപഠനം ഏര്പ്പെടുത്തുന്നതിന് സര്ക്കാര് തയാറാവണമെന്ന് ഓള് കേരള ഡാന്സ് ടീച്ചേഴ്സ് ഓര്ഗനൈസേഷന് ഭാരവാഹികള് ആവശ്യപ്പെട്ടു. തൊഴില്രഹിതരായ സംസ്ഥാനത്തെ നൃത്താധ്യാപകര്ക്ക് ഇതു കൈത്താങ്ങാവുമെന്നും ഭാരവാഹികള് പറഞ്ഞു.ഓരോ സ്കൂളിലും പി.ടി.എയും മാനേജ്മന്െറും മുന്കൈയെടുത്ത് ഓണ്ലൈന് നൃത്തപഠന ക്ലാസുകള് തുടങ്ങിയാല് പ്രദേശത്തെ കലാകാരന്മാര്ക്ക് വലിയ ആശ്വാസമാകും. കലാകാരന്മാരെ സംരക്ഷിക്കുന്നതിനായി സര്ക്കാര് പലിശ രഹിത വായ്പ ആരംഭിക്കണം. ഭവനവായ്പകള്ക്ക് പലിശ ഒഴിവാക്കണമെന്നും ഭാരവാഹികള് പറഞ്ഞു. വാര്ത്തസമ്മേളനത്തില് ജില്ല പ്രസിഡന്റ് ഐ. വിനോദ് കുമാര്, സെക്രട്ടറി രാജേന്ദ്രന് വെളിയമ്ബ്ര, സംസ്ഥാന വൈസ് പ്രസിഡന്റ് നയന്താര മഹാദേവന് എന്നിവര് പങ്കെടുത്തു.